钦定古今图书集成/明伦汇编/闺媛典/第038卷 > 皇清二 > 姜国桢妻张氏
## 钦定古今图书集成/明伦汇编/闺媛典/第038卷 > 皇清二 > 姜国桢妻张氏

按《仪真县志》：“张氏，姜国桢妻，武进士元泰女母。”

黄氏无子，仅生张，授以《女诫》诸书，颇晓文义。年十三，事亲以孝闻。长适桢，事翁姑尽妇道。翁病危，氏方产三日，刲股肉以进。越数载翁没，值岁饥，亲操井臼，以精者奉姑，自食粗粝。邑令旌其孝行。卒年四十有二。